કહેવાઇ રહ્યું છે કે, જયલલિતાની ખૂબ નજીક એવા શશિકલામાં લોકો અમ્માની છબી શોધતા અને જયલલિતાના નિધન બાદ એ તમામ લોકોની નજર ચિનમ્મા પર જ હતી. આમ પણ તમિલનાડુમાં પન્નીરસેલ્વમના મુખ્યમંત્રી બન્યા બાદ પરિસ્થિતિમાં ખૂબ ઝડપી પરિવર્તન આવ્યું હતું, પક્ષના ઘણા લોકોએ પોતાનો વિરોધ નોંધાવ્યો હતો, જેના કારણે પક્ષ તૂટવાની પણ શક્યતા ઊભી થઇ હતી. આ બધા વચ્ચે થોડા સમય પહેલાં જ શશિકલાને પક્ષના મહાસચિવ બનાવવામાં આવ્યા હતા.